Hvem skal jeg sejle med til Vestmannabjergene? Myndighederne sætter store krav, ikke kun til bådene, men også til mandskab der sejler med passagerer. Der er flere der byder sig frem, men du kan sikre dig, at både og mandskab er autoriseret, ved at kigge efter gyldigt opslag, "Tilladelse til Sejlads med Passagerer" og spørge efter gyldige mandskabscertifikater, som mindst skal være "duelighedsprøve i sejlads" og "duelighedsprøve i motorpasning". Disse certifikater bliver kun udstedt, såfremt andre krævede attester og kursusbeviser forefindes, f. eks. lægeattest og kursus i brug af redningsmidler og brandbekæmpelse.